*****

ΚΑΝΟΝΙΣΜΟΣ (ΕΟΚ) αριθ. 462/84 ΤΗΣ ΕΠΙΤΡΟΠΗΣ

της 22ας Φεβρουαρίου 1984

περί αποκαταστάσεως της εφαρμογής τελωνειακών δασμών για ορισμένα κοστούμια-ταγιέρ και σύνολα, υφασμένα, για γυναίκες, κορασίδες και μικρά παιδιά, προϊόντα της κατηγορίας 29 (κωδικός 0290), καταγωγής Ταϋλάνδης, δικαιούχου των προβλεπομένων στον κανονισμό (ΕΟΚ) αριθ. 3570/83 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3570/83 του Συμβουλίου της 16ης Δεκεμβρίου 1983 περί εφαρμογής των γενικευμένων δασμολογικών προτιμήσεων κατά το έτος 1984 για τα κλωστοϋφαντουργικά προϊόντα καταγωγής αναπτυσσόμενων χωρών (1), και ιδίως το άρθρο 4,

Εκτιμώντας:

ότι, δυνάμει του άρθρου 2 του εν λόγω κανονισμού, το ευεργέτημα του δασμολογικού προτιμησιακού καθεστώτος παρέχεται, για κάθε κατηγορία προϊόντων που αποτελούν αντικείμενο ξεχωριστών οροφών, μη κατανεμημένων μεταξύ των κρατών μελών, εντός των ορίων των ποσοτήτων που ορίζονται στη στήλη 7 των παραρτημάτων Α ή Β, απέναντι από μία ή περισσότερες χώρες ή εδάφη καταγωγής, τα οποία αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 3 του εν λόγω κανονισμού, η είσπραξη των τελωνειακών δασμών μπορεί να εφαρμοσθεί εκ νέου στην εισαγωγή προϊόντων, αφ' ης στιγμής επιτυγχάνεται η προαναφερθείσα οροφή σε κοινοτικό επίπεδο·

ότι, για ορισμένα κοστούμια-ταγιέρ και σύνολα, υφασμένα, για γυναίκες, κορασίδες και μικρά παιδιά, προϊόντα της κατηγορίας 29 (κωδικός 0290), καταγωγής Ταϋλάνδης, η οροφή διαμορφώνεται σε ύψος 7 600 τεμαχίων· ότι, κατά την ημερομηνία 16 Φεβρουαρίου 1984, οι εισαγωγές στην Κοινότητα των εν λόγω προϊόντων καταγωγής Ταϋλάνδης, δικαιούχου των δασμολογικών προτιμήσεων, ανέρχονται, δια καταλογισμού, στο ύψος της εν λόγω οροφής·

ότι κρίνεται, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Ταϋλάνδης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από 27 Φεβρουαρίου 1984, η ανασταλείσα, δυνάμει του κανονισμού (ΕΟΚ) αριθ. 3570/83 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Ταϋλάνδης:

1.2.3.4.5 // // // // // // Κωδικός

αριθμός

// Κατη-

γορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1984)

// Περιγραφή εμπορευμάτων

// // // // // // // (1)

// (2)

// (3)

// (4)

// // // // // // 0290

// 29 // ex 61.02 Β // // Εξωτερικά ενδύματα γυναικών, κορασίδων και μικρών παιδίων:

Β. Έτερα: // // // // 61.02-42, 43, 44 // Κοστούμια-ταγιέρ, υφασμένα (συμπεριλαμβανομένων των συνόλων τα οποία αποτελούνται εκ δύο ή τριών τεμαχίων και τα οποία παραγγέλλονται, συσκευάζονται και συνήθως πωλούνται μαζί), δια γυναίκας, κορασίδας και μικρά παιδία (έτερα των βρεφών), εξ ερίου, εκ βάμβακος ή εκ συνθετικών ή τεχνητών ινών, εξαιρέσει των ενδυμάτων του σκι // // // // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Φεβρουαρίου 1984.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 362 της 24. 12. 1983, σ. 92.